als_Latn bos_Latn ron_Latn
Messi vendos serish per Barcelonen, kete here ndaj Atletico Madrid me nje gol ne pese minutat e fundit te sfides i ndihmuar dhe nga nje penallti e Busquets duke i dhene nje epersi te lehte katalanasve ne Kupen e Mbretit per ndeshjen e kthimit. Ne nje ndeshje te dominuar nga stili “mbytes” i Atletico gjithcka zgjidhet me nje moment te diskutueshem, ne nje 90 minutesh te tensionuar, qe ne fund e fituan nervat e Barcelones dhe kembet e Messi, te ndihmuara dhe nga topi i larguar jo mire ne momentin e penalltise nga Oblak.
Te gjithe prisnin nje Barcelona-Atletico po aq te zjarrte sa ne kampionat, por ne fakt sfida rezultoi krejt e kunderta duke konfirmuar deri diku deklaratat e trajnerit Simeone perpara sfides, se cdo minute do te kishte vlere per ndeshjen e kthimit. Barcelona, qe propozoi treshen Neymar-Messi-Suarez e nisi me mire takimin, dhe per pak sa nuk kaloi ne epersi qe ne minuten e 4-t, ndersa ne te 12-n provoi dhe Messi. Rastet e minutave te para ishin megjithate vetem shkendija, pasi zjarri i emocioneve nuk u ndez asnjehere, aq sa per te pare rastin e radhes duhej pritur deri ne te 35-n, kur Atletico rrezikoi te kalonte perpara pas nje aksionit te Gabit e Griezmanit. Barcelona u pergjigj pak sekonda me pas me Suarezin, por shenjestra nuk ishte dhe njehere ajo e duhura. Ne pushim u vajt me rrjeta te paprekura, ndersa Simeone e nisi fraksionin e dyte me Mandzukic qe zuri vendin e Torres. Gjithsesi thellesia vazhdoi te mungonte per te dyja formacionet. Barcelona kontrollonte lojen por nuk krijonte mundesi per shenim, aq sa goditjet ne kuadrat ishin 0 deri ne te 83-n kur Sergi Busquets rrezohet ne zone per nje 11-metersh qe do te ndeze polemikat ne Spanje duke i dhene mundesine Messit te godase me ne fund porten dhe te gjeje golin e epersise, pas pritjes fillestare te Oblak.
U mbyll gjithcka me fitoren e Barcelones ashtu si ne kampionat, vetem se kete here e arritur shume me me teper veshtiresi duke premuar “beteje” dhe per 90 minutat e kthimit ne “Vicente Calderon”.
Barazim pa gola u regjistua ne ndeshjen mes Malaga dhe Athletic Bilbao, me gjithcka qe do te zgjidhet ne ndeshjen e kthimit, ndersa nje avantazh te vogel per takimin e dyte krijoi Villarreal qe fitoi ne fund ndaj Getafe me nje gol me goditje denimi te Brunos.
als_Latn als_Latn als_Latn als_Latn